Hrvatska zastava - Wikipedija

# Hrvatska zastava

### Izvor: Wikipedija

Hrvatska zastava. Omjer: 1:2
Zastava trgovačke mornarice. Omjer: 2:3
Zastava ratnih brodova. Omjer: 2:3

Zastava Republike Hrvatske službeno je proglašena 21. prosinca 1990. godine. Sastoji se od triju jednako širokih vodoravnih pruga crvene, bijele i plave boje s grbom Republike Hrvatske u sredini.

Omjer širine i dužine zastave je 1 : 2.

Grb Republike Hrvatske je smješten u sredini zastave tako da gornji dio grba (kruna) zalazi u crveno polje zastave, a donji dio grba zalazi u plavo polje zastave.

Središnja točka grba poklapa se s točkom u kojoj se sijeku dijagonale zastave.

## [uredi] Pravno uređenje

Državna zastava

- Ustav Republike Hrvatske
- Zakon o grbu, zastavi i himni Republike Hrvatske, te zastavi i lenti Predsjednika Republike Hrvatske

Pomorska zastava

- Pomorski zakonik
- Pravilnik o isticanju i vijanju zastave trgovačke mornarice Republike Hrvatske i isticanju znakova na brodovima trgovačke mornarice Republike Hrvatske
- Pravilnik o čamcima

Vojnopomorske zastave

- Odluka o vojnopomorskim, zapovjednim i položajnim zastavama i plamencima na ratnim brodovima Republike Hrvatske
- Pravilnik o tehničkim uvjetima izrade, postupku i načinu isticanja te vijanja zastava i plamenaca na ratnim brodovima Republike Hrvatske

## [uredi] Zastava predsjednika Republike

Zastava predsjednika Republike Hrvatske je kvadratnog oblika (omjer 1:1) obrubljena tankim rubom naizmjeničnih crvenih i bijelih polja. U sredini zastave na modroj podlozi je znak u obliku povijesnog hrvatskog grba sa 25 crvenih i srebrnih polja. Štit krasi vijenac medaljona u kojima su povijesni hrvatski grbovi poredani od lijeve na desnu stranu štita ovim redom: najstariji poznati grb Hrvatske, grbovi Dubrovačke Republike, Dalmacije, Istre i Slavonije. Sa medaljona se uzdužno pružaju snopovi usporednih zlatnih, crvenih i bijelih linija. Iznad štita je položena vrpca s bojama zastave Republike Hrvatske, na kojoj su u sredini zlatnim slovima u rimskoj kapitali izvezena slova "RH".

Zastava predsjednika RH se ističe:

- na zgradi u kojoj su službene prostorije i stan predsjednika kada on tamo boravi
- na prometnom sredstvu u kojem se nalazi predsjednik:
- u drugim svečanim prilikama.

## [uredi] Povijesne hrvatske zastave

Zastava SR Hrvatske, 1947. - 1990.

Zastava NDH, 1941.-1945.

Zastava Banovine Hrvatske, 1939. - 1941.

Zastava Države Slovenaca, Hrvata i Srba, 1918.

Zastava Trojednog Kraljevstva Dalmacije, Hrvatske i Slavonije, 1867. - 1918.

Zastava bana Jelačića oko 1848. često je korištena kao neslužbena zastava Trojedinog Kraljevstva Dalmacije, Hrvatske i Slavonije, oko 1848.

## [uredi] Poveznice

- Zastave i grbovi hrvatskih županija
- Popis državnih zastava
- Zastava
- Grb Hrvatske

Dobavljeno iz "http://hr.wikipedia.org../../../h/r/v/Hrvatska_zastava.html"

Kategorije: Državne zastave | Hrvatska

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Česky
- Deutsch
- English
- Español
- Euskara
- Suomi
- Français
- עברית
- Magyar
- Italiano
- 日本語
- Nederlands
- Polski
- Português
- Русский
- Slovenčina
- Српски / Srpski
- Svenska